रवि किशन, संगीता तिवारी व अवधेश मिश्रा अभिनीत भोजपुरी फिल्म धुरंधर – द शूटर बिहार में सफलता के बाद अब मुंबई में धूम मचा रही है। इसी शुक्रवार रिलीज़ हुई इस फिल्म को जबरदस्त शुरुवात मिली है। साईं चलचित्र इंटरटेनमेंट के बैनर तले निर्मित इस फिल्म की निर्मात्री है रुक्मिणी तिवारी जबकि निर्देशन की कमान थामी है दीपक तिवारी ने धुरंधर – द शूटर में रवि किशन संगीता तिवारी और भोजपुरिया खलनायिकी के सिरमौर अवधेश मिश्रा के अलावा राजेश अवस्थी, प्रिया गमरे, ब्रजेश त्रिपाठी, बाल गोविन्द आदि मुख्य भूमिका में हैं। इसके अलावा तीन अलग अलग गानों पर संभावना सेठ, सीमा सिंह और सुनीता अपना जलवा बिखेरती नज़र आ रही हैं।
रवि किशन के अनुसार धुरंधर – द शूटर मुख्य रूप से छात्र राजनीति पर आधारित फिल्म है जिसमे वो एक अपराधिक प्रवृति के नेता अवधेश मिश्रा के करीबी की भूमिका में हैं। इसके अलावा फिल्म में उनके अलग अलग कई शेड्स हैं। रवि किशन के साथ ही ए बलम परदेसी से अपने फिल्मी कैरियर की शुरुवात करने वाली संगीता तिवारी फिल्म में शिवानी दिक्षित नाम की छात्रा की भूमिका में हैं जो एक बाहुबली के खिलाफ चुनाव लडती है भोजपुरिया खलनायिकी के सिरमौर अवधेश मिश्रा ने अपने किरदार के बारे में बताया की फिल्म में वो बाहुबली दया शंकर मांझी के किरदार में हैं, फिल्म के गीतकार संजय कबीर, जीतू यादव व एस . कुमार हैं जबकि संगीत गुनवंत सेन का है। फिल्म की कथा व संवाद सभा वर्मा के हैं जबकि पटकथा गुनवंत सेन का है।
bho_Deva bho_Deva